Կադամբինի Գանգուլի

Կադամբինի Գանգուլի (, ),  հնդիկ կին ֆիզիկոս։ Որպես այդպիսին նա և Անանդիբայ Ջոշին առաջինն էին Հնդկաստանում և Բրիտանական կայսրությունում։ Նա նաև առաջինն էր, որը կրթություն է ստացել Հարավային Ասիայում` ուսումնասիրելով բժշկություն։

Վաղ կյանք 
Կադամբինի Գանգուլին ծնվել է 1861 թվականի հուլիսի 18-ին Բրիտանական Հնդկաստանում, Բհագալպուրում, Բիհարում։  Նրա ընտանիքը Չանդսիից էր, Բարիսալից, որն այժմ գտնվում է Բանգլադեշում։ Կադամբինի հայրը եղել է Բհագալպուրի դպրոցի տնօրենը։ 

Կադամբինին նախնական կրթություն ստացել է Բանգա Մահիլ Վիդյալայում։ Իսկ Բեթյունի դպրոցում սովորելու տարիներին՝ 1878 թվականին, դարձել է առաջին կինը, որն ընդունելության քննություններ է հանձնել Կալկաթայի համալսարանում։ Կադամբինի Գանգուլին և Չանդրամուխի Բասուն եղել են Բեթյուն քոլեջի, ինչպես նաև Հնդկաստանում և ամբողջ Բրիտանական կայսրությունում առաջին իգական սեռի շրջանավարտները։

Կադամբինին 1883 թվականին ընդունվել է բժշկական քոլեջ, չնայած նրա այս քայլը հասարակության կողմից արժանացել է խիստ քննադատության․ այն պատճառով միայն, որ հասարակությունը դեմ էր կանաց ազատությանը։ 1886 թվականին Կադամբինին արժանացել է «GBMC»-ի մրցանակին և դարձել է Հարավային Ասիայում բժշկի կոչում ունեցող առաջին կինը։ 1893 թվականին նա մեկնել է Էդինբուրգ և ստացել մի շարք որակավորումներ։

Անձնական կյանք 
Լինելով ութ երեխաների մայր՝ Կադամբինին ստիպված ժամանակի մեծ մասը տրամադրել է տնային աշխատանքներին։ Հմուտ է եղել նաև ձեռագործության մեջ։

Ամերիկացի հայտնի պատմաբան Դեյվիդ Կոպֆը գրել է. «Գանգուլիի կինը՝ Կադամբինին, իր ժամանակի ամենակատարյալ և ազատասեր կինն էր։ Գանգուլիի և կնոջ հարաբերություններն ամենաանսովորն էին, քանի որ հիմնված էին փոխադարձ սիրո, նրբանկատության ու ինտելեկտի վրա․․․ Տիկին Գանգուլիի կյանքն ու գործունեությունը օրինակ են դարձել բենգալյան այժմյան հասարակության համար»։

Կադամբինին խիստ քննադատվում էր այն ժամանակվա պահպանողական հասարակության կողմից, որը դեմ էր կանանց ազատությանը։ Երբ Կադամբինին վերադարձել էր Հնդկաստան և անխոնջ պայքարում էր կանանց իրավունքների համար, «Բանգաբաշի» ամսագրում նրան անվանել էին «պոռնոաստղ»։ Սակայն այս ամենը չէր կարող զսպել Կադամբինիի վճռականությունը։ Նրա ամուսինը՝ Դվարկանատ Գանգուլին, գործը հասցրել էր դատարան և, ի վերջո, շահել դատը՝ խմբագիր Մահեշին դատապարտելով 6 ամսվա ազատազրկման։

Գրականություն 
 
 Sengupta, Subodh Chandra and Bose, Anjali (editors), (1976/1998), Sansad Bangali Charitabhidhan (Biographical dictionary) in Bengali, pp 79–80, 
 Murshid, Ghulam (2012). "Ganguly, Kadambini" . In Islam, Sirajul; Jamal, Ahmed A. (eds.). Banglapedia: National Encyclopedia of Bangladesh (Second ed.). Asiatic Society of Bangladesh.

Ծանոթագրություններ 

Կալկաթայի համալսարանի շրջանավարտներ
Հնդիկ բժշկուհիներ
Հնդկաստանի քաղաքական գործիչներ
Հնդիկ ֆիզիկոսներ